દિલ્હી હાઈકોર્ટની સાથે સુપ્રીમ કોર્ટમાં પણ આ મામલે સુનાવણી હાથ ધરવામાં આવી રહી છે. ભીમા કોરેગાંવ હિંસામાં ધરપકડ કરાયેલ પાંચેય કાર્યકર્તાઓના રિમાન્ડની માંગણી કરવામાં આવી હતી. જો કે સુપ્રીમે રિમાન્ડની માંગણી કરતી અરજી ફગાવી દેવામાં આવી હતી અને પાંચેય શખ્સને હાઉસ અરેસ્ટ કરવાના આદેશ આપવામાં આવ્યા છે. પાંચ સપ્ટેમ્બર સુધી તમામ હાઉસ અરેસ્ટ રહેશે. વધુમાં સુપ્રીમ કોર્ટે મહારાષ્ટ્ર સરકાર અને અન્ય પક્ષોને નોટિસ જાહેર કરી પાંચ સપ્ટેમ્બર સુધીમાં પોતાનો પક્ષ રાખવા માટે કહ્યું છે. વધુ સુનાવણી ગુરુવારે હાથ ધરવામાં આવશે.